8. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 216 της 3/22 Ιουν. 1987 (ΦΕΚ Α΄ 97) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από τη ΔΗΜΟΣΙΑ ΕΠΙΧΕΙΡΗΣΗ ΠΟΛΕΟΔΟΜΙΑΣ ΚΑΙ ΣΤΕΓΑΣΗΣ (ΔΕΠΟΣ). Έχοντας υπόψη: 1.Την παρ. 3 του άρθρ. 19 και την παρ. 3 του άρθρ. 18 του Νόμ. 1418/1984, «Δημόσια έργα και ρυθμίσεις συναφών θεμάτων» (ΦΕΚ Α΄ 23). 2.Το Π.Δ.811/1980 περί τροποποιήσεως, συμπληρώσεως και διαμορφώσεως εις ενιαίο κείμενο της περί ΔΕΠΟΣ υφισταμένης νομοθεσίας (ΦΕΚ Α΄ 198/1980) όπως ισχύει σήμερα. 3.Την υπ’ αριθ. 188/1987 γνωμοδότηση του Συμβουλίου της Επικρατείας με πρόταση του Υπουργού Περιβάλλοντος Χωροταξίας και Δημοσίων Έργων, αποφασίζουμε: Αρμόδια Όργανα Άρθρ.8.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως. Άρθρ.1.-Αρμόδιοι για τη λήψη αποφάσεων, κατά τις διατάξεις του Νόμ. 1418/1984 «Δημόσια έργα και ρυθμίσεις συναφών θεμάτων» και των Π.Δ/των, τα οποία εκδίδονται σε εκτέλεσή του, για τα έργα που εκτελούνται από τη ΔΗΜΟΣΙΑ ΕΠΙΧΕΙΡΗΣΗ ΠΟΛΕΟΔΟΜΙΑΣ ΚΑΙ ΣΤΕΓΑΣΗΣ (ΔΕΠΟΣ) είναι ο Υπουργός Περιβάλλοντος, Χωροταξίας και Δημοσίων Έργων, το Διοικητικό Συμβούλιο, ο Γενικός Διευθυντής, οι Διευθύνσεις Κατασκευών, Μελετών και Ερευνών της ΔΕΠΟΣ ή τα εξουσιοδοτούμενα όργανα σύμφωνα με τις οργανικές διατάξεις της ΔΕΠΟΣ και όπως ειδικότερα ορίζονται στα επόμενα άρθρα. Διευθύνουσα Υπηρεσία - Προϊσταμένη Αρχή Άρθρ.2.-Τα αρμόδια όργανα στα οποία αναφέρεται το προηγούμενο άρθρο είναι ειδικότερα: α)«Διευθύνουσα Υπηρεσία» ή «Επιβλέπουσα Υπηρεσία», είναι η αρμόδια Τεχνική Διεύθυνση σύμφωνα με τις εκάστοτε ισχύουσες οργανωτικές διατάξεις της ΔΕΠΟΣ. β)«Προϊσταμένη Αρχή» ή «Εποπτεύουσα Αρχή» είναι το Διοικητικό Συμβούλιο ή ο Γενικός Διευθυντής σύμφωνα με τις οργανωτικές διατάξεις της ΔΕΠΟΣ. Τεχνικό Συμβούλιο Άρθρ.3.-1.Το Τεχνικό Συμβούλιο συγκροτείται με απόφαση του Διοικητικού Συμβουλίου και αποτελείται από: Σελ. 470,824(ε) Τεύχος 1231-Σελ. 30 α)Τους δύο Διευθυντές των Τεχνικών Διευθύνσεων της ΔΕΠΟΣ διπλωματούχους Ανωτάτων Εκπαιδευτικών Ιδρυμάτων που ορίζονται με τους αναπληρωτές τους, με την απόφαση συγκρότησης. β)Έναν τεχνικό υπάλληλο της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων κατηγορίας ΠΕ βαθμού Α ή Β που ορίζεται με τον αναπληρωτή του από τον Υπουργό Περιβάλλοντος, Χωροταξίας και Δημοσίων Έργων. γ)Έναν εκπρόσωπο του Τεχνικού Επιμελητηρίου Ελλάδας (ΤΕΕ) που ορίζεται με τον αναπληρωτή του από τη Διοικούσα Επιτροπή του ΤΕΕ. δ)Τον Προϊστάμενο της Νομικής Υπηρεσίας της ΔΕΠΟΣ που ορίζεται με τον αναπληρωτή του με την απόφαση συγκρότησης. 2.Με την απόφαση συγκρότησης ορίζεται ο Πρόεδρος με τον αναπληρωτή του από τους υπαλλήλους της περίπτ.(α) της προηγουμένης παραγράφου. 3.Καθήκοντα Γραμματέα εκτελεί υπάλληλος της ΔΕΠΟΣ που ορίζεται με τον αναπληρωτή του με την ίδια απόφαση συγκρότησης του Συμβουλίου. 4.Τα θέματα εισηγείται στο Συμβούλιο ο Προϊστάμενος της αρμόδιας Τεχνικής Διεύθυνσης ή ο νόμιμος αναπληρωτής του. 5.Το Τεχνικό Συμβούλιο είναι σε απαρτία όταν είναι παρόντες ο Πρόεδρος ή ο αναπληρωτής του και δύο από τα μέλη του. 6.Οι αποφάσεις και γνωμοδοτήσεις λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. 7.Το Τεχνικό Συμβούλιο παρέχει τη γνώμη του για τα θέματα που ορίζει ο Νόμ. 1418/84 και τα εκτελεστικά αυτού δ/τα καθώς επίσης και για θέμα που παραπέμπει σ’ αυτό το Διοικητικό Συμβούλιο, ή το όργανο που είναι αρμόδιο να αποφασίζει σε κάθε συγκεκριμένη περίπτωση. 23.Δ.ρ.8 Δημόσια Επιχείρηση Πολεοδομίας και Στεγάσεως Παρεκκλίσεις Άρθρ.4.-Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή των έργων της ΔΕΠΟΣ εγκρίνονται από το Διοικητικό Συμβούλιο μετά από γνώμη του Τεχνικού Συμβουλίου. Διεθνείς Διαγωνισμοί Άρθρ.5.-Οι διακηρύξεις και διεξαγωγές διεθνών διαγωνισμών για έργα που αφορά το παρόν δ/γμα εγκρίνονται από τον Υπουργό Περιβάλλοντος, Χωροταξίας και Δημοσίων Έργων. Αιτήσεις θεραπείας Άρθρ.6.-Στις αιτήσεις θεραπείας που ασκούνται σύμφωνα με τις διατάξεις του άρθρ. 12 του Νόμ. 1418/1984 αποφασίζει ο Υπουργός Περιβάλλοντος, Χωροταξίας και Δημοσίων Έργων μετά από γνώμη του Τεχνικού Συμβουλίου της Κεντρικής Υπηρεσίας της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων. Τελικές διατάξεις Άρθρ.7.-1.Στα έργα της ΔΕΠΟΣ των οποίων οι συμβάσεις διέπονται από προγενέστερες διατάξεις του Νόμ. 1418/1984 αποφασίζουν ή γνωμοδοτούν σύμφωνα με τις προγενέστερες αυτές διατάξεις τα όργανα που προσδιορίζονται από το παρόν δ/γμα. 2.Τα θέματα που δεν ρυθμίζονται ειδικά με τις διατάξεις του παρόντος, διέπονται από το Νόμ. 1418/1984 και τα Π.Δ/τα και τις κανονιστικές αποφάσεις που εκδίδονται κατ’ εξουσιοδότησή του. Έναρξη Ισχύος 